CELEX: 62008CJ0560
Language: hu
Date: 2011-12-15
Title: A Bíróság (ötödik tanács) 2011. december 15-i ítélete. # Európai Bizottság kontra Spanyol Királyság. # Tagállami kötelezettségszegés - 85/337/EGK irányelv - Egyes köz- és magánprojektek környezetre gyakorolt hatásainak vizsgálata - 92/43/EGK irányelv - Természetes élőhelyek megőrzése - A spanyolországi M-501 országút kibővítésének és/vagy elkészítésének projektjei - ES 0000056. sz., "Encinares del río Alberche y río Cofio" KMT - ES 3110005. sz., "Cuenca del río Guadarrama" javasolt KJT és az ES 3110007. sz., "Cuencas de los ríos Alberche y Cofio" javasolt KJT. # C-560/08. sz. ügy

A Bíróság (ötödik tanács) 2011. december 15‑i ítélete – Bizottság kontra Spanyolország
      (C‑560/08. sz. ügy)
      „Tagállami kötelezettségszegés – 85/337/EGK irányelv – Egyes köz‑ és magánprojektek környezetre gyakorolt hatásainak vizsgálata – 92/43/EGK irányelv – Természetes élőhelyek megőrzése – A spanyolországi M‑501 országút kibővítésének és/vagy elkészítésének projektjei – ES 0000056. sz., »Encinares del río Alberche y río Cofio« KVT – ES 3110005. sz., »Cuenca del río Guadarrama« javasolt KJTT és az ES 3110007. sz., »Cuencas de los ríos Alberche y Cofio«
         javasolt KJTT”
      
      1.                     Kötelezettségszegés megállapítása iránti kereset – Pert megelőző eljárás – A Bizottság azon határozata, hogy felfüggeszti
            a Bírósághoz fordulást – Az említett Bírósághoz fordulásra vonatkozó diszkrecionális jogkörről való lemondás – Hiány (EUMSZ 258. cikk)
            (vö. 72. pont)
      2.                     Környezet – Egyes projektek környezetre gyakorolt hatásainak vizsgálata – 85/337 irányelv – A vizsgálat tartalma – A projekt
            környezetre gyakorolt közvetett és kumulált hatásainak figyelembevétele – Hiány – Kötelezettségszegés (A 2003/35 irányelvvel
            módosított 85/337 tanácsi irányelv, 2. cikk, (1) bekezdés, 3. cikk, 4. cikk, (2) bekezdés és 5. cikk, (1) bekezdés, valamint
            a II., III. és IV. melléklet) (vö.  98, 100., 133. pont)
      3.                     Környezet – Egyes projektek környezetre gyakorolt hatásainak vizsgálata – 85/337 irányelv – A vizsgálat alkalmazási köre –
            A projektek módosítása vagy bővítése – Bennfoglaltság (A 2003/35 irányelvvel módosított 85/337 tanácsi irányelv, 4. cikk,
            (2) bekezdés és II. melléklet, 13. pont) (vö. 103., 105–106., 137. pont)
      4.                     Környezet – Egyes projektek környezetre gyakorolt hatásainak vizsgálata – 85/337 irányelv – Arra irányuló kötelezettség, hogy
            a projekt engedélyezése iránti kérelemről és az összegyűjtött információk hozzáférhetőségéről tájékoztassák a nyilvánosságot
            – A projektek környezetre gyakorolt hatásai előzetes vizsgálatának a hiánya – Kötelezettségszegés (A 2003/35 irányelvvel módosított
            85/337 tanácsi irányelv, 6. cikk, (2) bekezdés és 8. cikk) (vö. 108–109. pont és a rendelkező rész 1. pontja)
      5.                     Környezet – Egyes projektek környezetre gyakorolt hatásainak vizsgálata – 85/337 irányelv – Arra irányuló kötelezettség, hogy
            a projekt megvalósítására vonatkozó engedély megadása vagy elutasítása tárgyában hozott határozatról tájékoztassák a nyilvánosságot
            – A környezeti hatásnyilatkozat közzététele – Elégtelenség – Kötelezettségszegés (A 2003/35 irányelvvel módosított 85/337
            tanácsi irányelv, 9. cikk) (vö. 112. pont és a rendelkező rész 1. pontja)
      6.                     Környezet – A természetes élőhelyek, valamint a vadon élő állatok és növények védelme – 92/43 irányelv – Védett területre
            vonatkozó terv vagy program engedélyezése – Feltételek – Előzetes ellenőrzés – A projekt természeti területre gyakorolt hatásainak
            vizsgálata – Megfelelő vizsgálat – Annak megállapítását lehetővé tevő vizsgálat, hogy a természeti terület épségét nem érik
            káros hatások – Hiány – Kötelezettségszegés (92/43 tanácsi irányelv, 6. cikk, (3) bekezdés) (vö. 131–132., 139. pont és a
            rendelkező rész 1. pontja)
      7.                     Környezet – A természetes élőhelyek, valamint a vadon élő állatok és növények védelme – 92/43 irányelv – Védett természeti
            területre vonatkozó terv vagy projekt nyomós közérdeken alapuló kényszerítő okok miatti engedélyezése – Feltétel – Az említett
            terv vagy projekt természeti területre gyakorolt hatásainak előzetes azonosítása – Hiány – Kötelezettségszegés (92/43 tanácsi
            irányelv, 6. cikk, (3) és (4) bekezdés) (vö. 138–139. pont és a rendelkező rész 1. pontja)
      8.                     Környezet – A természetes élőhelyek, valamint a vadon élő állatok és növények védelme – 92/43 irányelv – Valamely terv vagy
            projekt védett természeti területen anélkül történő engedélyezése, hogy megtennék a közösségi jelentőségű természeti területeken
            élő védett állatfajok szándékos zavarásának elkerüléséhez szükséges intézkedéseket – Kötelezettségszegés (92/43 tanácsi irányelv,
            6. cikk, (3) és (4) bekezdés, 7. cikk és 12. cikk, (1) bekezdés, b) és d) pont) (vö. 140–142., 144. pont és a rendelkező rész
            1. pontja)
      Tárgy
      
         
               Tagállami kötelezettségszegés – Az egyes köz‑ és magánprojektek környezetre gyakorolt hatásainak vizsgálatáról szóló, 1985.
                  június 27‑i 85/337/EGK tanácsi irányelv (HL L 175., 40. o.; magyar nyelvű különkiadás 15. fejezet, 1. kötet, 248. o.) 2. cikke
                  (1) bekezdésének, 3. cikkének, 4. cikke (1) vagy (2) bekezdésének, 5. cikkének, 6. cikke (2) bekezdésének, 8. és 9. cikkének
                  megsértése, továbbá a Bíróság C‑117/03. sz. ügyben 2005. január 13‑án hozott ítéletének és C‑244/05. sz. ügyben 2006. szeptember
                  14‑én hozott ítéletének megfelelően értelmezett, a természetes élőhelyek, valamint a vadon élő állatok és növények védelméről
                  szóló, 1992. május 21‑i 92/43/EGK tanácsi irányelv (HL L 206., 7. o.; magyar nyelvű különkiadás 15. fejezet, 2. kötet, 102. o.)
                  7. cikkével és 12. cikke (1) bekezdése b) és d) pontjával összefüggésben értelmezett 6. cikke (3) és (4) bekezdésének megsértése
                  – Az M‑501 országút kibővítésének és/vagy elkészítésének projektjei – ES 0000056. sz., „Encinares del río Alberche y río Cofio”
                  KVT – ES 310005. sz., „Cuenca del río Guadarrama” javasolt KJTT és az ES 3110007. sz., „Cuencas de los ríos Alberche y Cofio”
                  javasolt KJTT.
               
            Rendelkező rész
      1)         A Spanyol Királyság, mivel megsértette:
      –      a 2003. május 26‑i 2003/35/EK európai parlamenti és tanácsi irányelvvel módosított, az egyes köz‑ és magánprojektek környezetre
         gyakorolt hatásainak vizsgálatáról szóló, 1985. június 27‑i 85/337/EGK tanácsi irányelv 2. cikkének (1) bekezdésében, 3. cikkében,
         4. cikkének (1) vagy adott esetben (2) bekezdésében, valamint 5. cikkében előírt követelményeket az M‑501 országút 1., 2.
         és 4. szakaszai kibővítésének és/vagy elkészítésének különálló projektjeivel kapcsolatban;
      
      –      a 2003/35 irányelvvel módosított 85/337 irányelv 6. cikkének (2) bekezdésében és 8. cikkében előírt követelményeket az említett
         országút 2. és 4. szakaszai kibővítésének és/vagy elkészítésének különálló projektjeivel kapcsolatban;
      
      –      a 2003/35 irányelvvel módosított 85/337 irányelv 9. cikkében előírt követelményeket ugyanazon országút 1., 2. és 4. szakasza
         kibővítésének és/vagy elkészítésének különálló projektjeivel kapcsolatban;
      
      –      a természetes élőhelyek, valamint a vadon élő állatok és növények védelméről szóló, 1992. május 21‑i 92/43/EGK tanácsi irányelv
         7. cikkével összefüggésben értelmezett 6. cikkének (3) és (4) bekezdésében előírt követelményeket az M‑501 országút 1., 2.
         és 4. szakasza kibővítésének és/vagy elkészítésének különálló projektjeivel kapcsolatban az ES 0000056 sz., „Encinares del
         río Alberche y río Cofio” különleges védelmi terület tekintetében, és
      
      –      ugyanezen irányelv 12. cikke (1) bekezdésének b) és d) pontjában előírt követelményeket az M‑501 országút 1. szakasza kibővítésének
         és/vagy elkészítésének különálló projektjeivel kapcsolatban az ES 3110005. sz., „Cuenca del río Guadarrama” javasolt közösségi
         jelentőségű természeti terület tekintetében, és ugyanezen országút 2. és 4. szakaszai kibővítésének és/vagy elkészítésének
         különálló projektjeivel kapcsolatban, az ES 3110007. sz., „Cuencas de los ríos Alberche y Cofio” javasolt közösségi jelentőségű
         természeti terület tekintetében,
      
      nem teljesítette a fent említett rendelkezésekből eredő kötelezettségeit.
      2)         A Bíróság a Spanyol Királyságot kötelezi a költségek viselésére.
      3)         A Lengyel Köztársaság maga viseli saját költségeit.